รีบส่งมอบ ธรรมนัส เอ๋ปารีณา ยอมคาย 682ไร่
คืนแล้วเอาผิดไม่ได้ ดำรงค์โต้ยังเป็นป่า ยังไม่ได้เป็นสปก. กรมป่าไม้ต้องฟ้อง,เอ๋ ปารีณา ยอมคายที่ดินฟาร์มไก่ 682 ไร่ มอบอำนาจให้ตัวแทนส่งคืน ส.ป.ก. ธรรมนัส แจงเอา ผิดตามกฎหมายไม่ได้ เพราะส่งคืนที่ดินให้รัฐแล้วแจงไม่เหมือนกรณีของ แม่ธนาธร ไม่ได้เลือกปฏิบัติ เลขาฯ ส.ป.ก.เอาเกียรติเป็นประกัน ส.ส.สาวจะไม่กลับมาครอบครองที่ดินที่ส่งคืนอีก อธิบดีกรมป่าไม้เร่งฝ่ายกฎหมายหารือกฤษฎีกา ส.ป.ก.ให้ได้ก่อนสรุปดำเนินคดีเพิ่มเติม ปารีณา หรือไม่ ขณะที่ ดำรงค์ พิเดช ยืนยันกรมป่าไม้ดำเนินคดีได้ทันที ระบุที่ดินที่ส่งคืนยังเป็นพื้นที่ป่า,คืบหน้าไปอีกเปลาะการดำเนินการตามกฎหมาย กับ น.ส.ปารีณา ไกรคุปต์ ส.ส.ราชบุรี พรรคพลังประชารัฐ เจ้าของฟาร์มไก่ เขาสนฟาร์ม หมู่ 6 ต.รางบัว อ.จอมบึง จ.ราชบุรี รุกพื้นที่ป่ากว่า 46 ไร่ เจ้าหน้าที่ป่าไม้ได้เข้าแจ้งความกับตำรวจกองบังคับการป้องกันและปราบปรามการกระทำผิดเกี่ยวกับทรัพ-ยากรธรรมชาติและสิ่งแวดล้อม (บก.ปทส.) สอบสวนดำเนินคดีซึ่งมีโทษถึงจำคุก ส่วนพื้นที่ฟาร์มที่เหลือ 682 ไร่อยู่ในเขตปฏิรูปที่ดิน นายวิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม (ส.ป.ก.) เริ่มขยับเตรียมทำหนังสื่อส่งถึง น.ส.ปารีณา ในวันที่ 9 ธ.ค. แจ้งให้ส่งคืนที่ดินที่ครอบครองและทำประโยชน์ทั้งหมดให้ ส.ป.ก.ภายใน 7 วัน มิฉะนั้นจะใช้อำนาจตามคำสั่งหัวหน้า คสช.ที่ 36/ 2559 เข้าไปยึดที่ดินคืนเพื่อนำไปจัดสรรให้เกษตรกร,เอ๋ ตั้งตัวแทนส่งคืนพื้นที่ ส.ป.ก.,ในที่สุด เอ๋ ปารีณา ยอมจำนนคืนพื้นที่ให้ ส.ป.ก.แล้ว โดยเมื่อเวลา 13.00 น. วันที่ 7 ธ.ค. ร.อ. ธรรมนัส พรหมเผ่า รมช.เกษตรและสหกรณ์ นายชยาวุธ จันทร ผวจ.ราชบุรี นายวิณะโรจน์ ทรัพย์ส่งสุข เลขาธิการ ส.ป.ก. ลงพื้นที่ฟาร์มไก่ เขาสนฟาร์ม หมู่ 6 ต.รางบัว อ.จอมบึง จ.ราชบุรี หลังได้รับหนังสือแจ้งจาก น.ส.ปารีณา ไกรคุปต์ ส.ส.ราชบุรี ขอส่งคืนพื้นที่ตาม ภ.บ.ท.5 รวม 29 แปลง เพื่อเข้าสู่กระบวนการปฏิรูปที่ดินเพื่อการเกษตร โดย น.ส.ปารีณาทำหนังสือมอบอำนาจให้นายสมใจ สะทองเลียบ นำเอกสารประกอบด้วยหนังสือมอบอำนาจในการส่งคืนพื้นที่ส่งมอบให้ ร.อ.ธรรมนัส บริเวณด้านหน้าเขาสนฟาร์ม ก่อนนำคณะทั้งหมดพร้อมสื่อมวลชนเข้าไปชี้แนวเขตของพื้นที่และสำรวจโรงเรือนเลี้ยงไก่ที่ย้ายไก่ออกไปหมดแล้ว,ธรรมนัส ย้ำเอาผิดไม่ได้แล้ว,ร.อ.ธรรมนัสเปิดเผยว่า น.ส.ปารีณาส่งหนังสือถึงนายวิณะโรจน์ ทรัพย์ส่งสุข เลขาธิการ ส.ป.ก. ขอส่งคืนพื้นที่ตาม ภ.บ.ท.5 เพื่อเข้าสู่กระบวนการปฏิรูปที่ดินเพื่อการเกษตร และได้ส่งตัวแทนมาส่งมอบพื้นที่คืนให้แล้ว หลังจากนี้ น.ส.ปารีณาจะไม่สามารถเข้าใช้พื้นที่นี้ได้อีก โดยให้เวลาขนของออก 7 วันนับจากวันนี้ ส่วนโรงเรือนเสาไฟฟ้าปักที่โรงไก่ สิ่งก่อสร้าง ถ้าจะรื้อออกก็ให้อยู่ในเวลาที่กำหนด และยืนยันว่าทำงานเร็วที่สุดแล้ว ส่วนเรื่องการดำเนินคดีต้องชี้แจงว่ากรณีของ น.ส.ปารีณาครอบครองพื้นที่นี้มาก่อนที่จะมีกฎหมายปฏิรูปที่ดิน เมื่อ น.ส.ปารีณาส่งมอบคืนให้รัฐตามกฎหมาย ส.ป.ก.ไม่สามารถเอาผิดได้ แต่ถ้ามีเจตนาไม่คืนพื้นที่ให้รัฐสามารถใช้ อำนาจตามคำสั่งหัวหน้า คสช.ที่ 36/2559 ได้,เตรียมจัดสรรที่ดินให้เกษตรกร,ผู้สื่อข่าวถามถึงความชัดเจนของขนาดที่ดิน ก่อนหน้านี้ได้รับรายงานว่ามี 1,706 ไร่ ร.อ.ธรรมนัสกล่าวว่า ได้มีการรังวัดเฉพาะพื้นที่ของ ส.ป.ก.มี 682 ไร่ ที่เหลือเป็นพื้นที่ของกรมป่าไม้ ในจำนวน 46 กว่าไร่ กรมป่าไม้ได้ยึดคืนเรียบร้อยแล้ว ส่วนที่ของ ส.ป.ก.ที่ได้รับคืนมาจะเปิดให้เกษตรกรตัวจริงที่ไม่มีที่ทำกิน มาลงทะเบียนเพื่อรับการจัดสรรไปใช้ประโยชน์ทางการเกษตรไม่เกินรายละ 50 ไร่ ตามความเหมาะสม ยืนยันว่าไม่ได้เลือกปฏิบัติ และกรณีนี้ไม่เหมือนกับที่ดินของมารดานายธนาธร จึงรุ่งเรืองกิจ หัวหน้าพรรคอนาคตใหม่ ซึ่งมันจบไปแล้ว จะเร็วจะช้าผมคิดว่าด้วยอำนาจหน้าที่ผมได้ทำงานเร็วที่สุดแล้ว,เลขาฯ ส.ป.ก.ลั่นคนได้สิทธิต้องเป็นเกษตรกร,นายวิณะโรจน์ ทรัพย์ส่งสุข เลขาธิการ ส.ป.ก. กล่าวว่า แม้ว่า น.ส.ปารีณาจะส่งมอบที่ดินคืนแล้ว แต่ในวันที่ 9 ธ.ค. ทาง ส.ป.ก.ยังจะออกหนังสือถึง น.ส.ปารีณาดำเนินการส่งมอบพื้นที่คืนภายใน 7 วันเช่นเดิม เพื่อให้เป็นไปตามระเบียบราชการ แต่ท่านคืนมาแล้วถือว่าเป็นนิมิตหมายที่ดี ไม่ต้องมีคดีความเข้ามาเกี่ยวข้อง ส.ป.ก.จะนำที่ดินไปจัดสรรให้แก่เกษตรกรตามนโยบายจัดที่ทำกินชุมชนของรัฐบาล (คทช.) ต่อไป ส่วนจะทันตามนโยบายของ ร.อ.ธรรมนัสให้จัดสรรภายใน 180 วันหรือไม่ ต้องมีการทำประชาคมด้วยว่าใช่เกษตรกรจริงหรือไม่ ผู้ว่าราชการจังหวัดจะเป็นผู้ดูแล เมื่อถามว่ามั่นใจได้อย่างไรว่า น.ส.ปารีณาจะไม่กลับมาครอบครองที่ดินผืนนี้อีก นายวิณะโรจน์กล่าวว่า ขอยืนยันด้วยเกียรติและดำเนินการตามนโยบาย ร.อ.ธรรมนัส มาตลอด ตั้งแต่ทำงานในตำแหน่งนี้มา 1 ปี ไม่มีอะไรเคลือบแคลงอยู่แล้ว จากนี้ผู้ที่ได้สิทธิต้องเป็นเกษตรกรตัวจริง,ปารีณา มอบโรงเรือนไปพร้อมที่ดิน,ด้านนายสมใจ สะทองเลียบ ผู้รับมอบอำนาจแทน น.ส.ปารีณากล่าวว่า วันนี้เป็นตัวแทนส่งมอบพื้นที่ทั้งหมดแทน น.ส.ปารีณา ซึ่งจริงๆได้ขนย้ายไก่ออกไปตั้งแต่ช่วงที่เรื่องใหม่ๆ จากนี้ไป 7 วันก็จะดูว่าต้องย้ายอะไรออกไปบ้าง แต่พวกโรงเรือนคงไม่รื้อ มอบให้พร้อมที่ดินไปเลยเพราะถ้าต้องรื้อและย้ายออก ต้องใช้เวลาอีก 2 เดือนจะพอหรือเปล่ายังไม่รู้เลย,ป่าไม้ รอคำตอบ ส.ป.ก.จะจัดสรรที่ดินหรือไม่,นายธวัชชัย ลัดกลูด ผู้ตรวจราชการกรมป่าไม้ ในฐานะประธานคณะทำงานตรวจสอบข้อเท็จจริงกรณีเขาสนฟาร์ม เปิดเผยขั้นตอนการดำเนินคดีว่า หลังจากกรมป่าไม้ได้ติดป้ายที่บริเวณฟาร์มไก่ประกาศให้เป็นพื้นที่ที่ถูกตรวจยึด ขั้นตอนต่อไปต้องรอพนักงานสอบสวนเรียก น.ส.ปารีณามารับทราบข้อกล่าวหา ส่วนโรงเรือนที่เคยใช้เป็นฟาร์มเลี้ยงไก่ จำนวน 5 หลัง ยังไม่มีการรื้อถอนเพราะต้องรอให้คดีสิ้นสุดก่อน ส่วนที่ดินอีก 682 ไร่ ที่ ส.ป.ก. เรียกคืน กรมป่าไม้ทำหนังสือสอบถาม ส.ป.ก.ไปว่าจะดำเนินการอย่างไรต่อไป จะคืนให้กรมป่าไม้หรือนำไปจัดสรรสิทธิให้กับเกษตรกรทำกินตามเจตนารมณ์ กำลังรอหนังสือคำตอบจาก ส.ป.ก. ส่วนตัวคิดว่า ส.ป.ก.น่าจะไปจัดสรรมากกว่า อย่างไรก็ตาม ในแง่ของกฎหมาย กรมป่าไม้กำลังพิจารณาว่าจะดำเนินคดีกับ 682 ไร่ต่อหรือไม่,อธิบดีกรมป่าไม้ขีดเส้น 9 ธ.ค.ได้ข้อสรุป,นายอรรถพล เจริญชันษา อธิบดีกรมป่าไม้ กล่าวว่า ได้สั่งการให้ฝ่ายกฎหมายของกรมป่าไม้ประสานกับสำนักงานคณะกรรมการกฤษฎีกาและฝ่ายกฎหมายของ ส.ป.ก. เพื่อหารือเรื่องการครอบครองพื้นที่ ส.ป.ก.กับป่าสงวนฯ ว่าจะต้องดำเนินการอย่างไร ต้องดูข้อกฎหมายให้รอบด้าน และให้หาข้อยุติร่วมกันให้ได้ภายในวันที่ 9 ธ.ค.นี้ การดำเนินการทุกอย่างต้องทำอย่างละเอียด รอบคอบ เพราะเงื่อนไขการครอบครองแต่ละรายนั้นไม่เหมือนกัน กรมป่าไม้ต้องเน้นรอบคอบไว้ก่อน แต่ไม่เสียเวลาอย่างแน่นอน,ดำรงค์ จี้กรมป่าไม้ดำเนินคดีทั้งแปลง,ด้านนายดำรงค์ พิเดช ส.ส.บัญชีรายชื่อ และหัวหน้าพรรครักษ์ผืนป่าประเทศไทย (รป.) กล่าวว่า กรมป่าไม้จะต้องดำเนินคดีกับ 682 ไร่ ที่ ส.ป.ก.ยึดคืนมาจาก น.ส.ปารีณาต่อเลย ไม่ต้องรอหนังสือตอบกลับจาก ส.ป.ก.เพราะตราบใดที่ ส.ป.ก.ยังไม่ถูกนำไปออกโฉนด ยังถือว่าเป็นที่ดินของรัฐ และที่ผ่านมา ส.ป.ก.ไม่เคยแบ่งแปลงหรือขึ้นรูปแปลงในพื้นที่ดังกล่าว รวมทั้งในช่วงเวลาที่ น.ส.ปารีณาครอบครองอยู่ ดังนั้นถือว่าเป็นที่ดินผิดกฎหมายแปลงใหญ่ กรมป่าไม้ต้องดำเนินคดีทั้งแปลง ถ้าไม่ทำถือว่าละเว้นการปฏิบัติหน้าที่ ส่วนที่ น.ส.ปารีณา คืนที่ดินแล้วไม่มีการดำเนินคดี เพราะกฎหมาย ส.ป.ก.ไม่มีบทลงโทษ มีแต่ฟ้องแพ่งเรียกค่าเสียหาย,ที่ดิน 682 ไร่ ที่ ส.ป.ก.เรียกคืนจาก น.ส.ปารีณา ยังถือว่าเป็นป่าปี 2484 ยังไม่มีการออกโฉนด หรือ ส.ป.ก.4-01 และยังไม่มีแผนงาน งบประมาณในการออก ส.ป.ก.4-01 ที่สำคัญการจะเพิกถอนป่าสงวนฯ จะต้องมีมติคณะรัฐมนตรี (ครม.) ให้นำไปออก ส.ป.ก.4-01 ตามมาตรา 26 กฎหมายปฏิรูปที่ดิน พ.ศ.2518 เพราะฉะนั้น กรมป่าไม้ดำเนินคดีได้เลย นายดำรงค์ระบุ,วิษณุ แจงยึดฟาร์มไม่เกี่ยวปมแก้บัญชีทรัพย์สิน,นายวิษณุ เครืองาม รองนายกรัฐมนตรี กล่าวถึงกรณีเจ้าหน้าที่ป่าไม้ติดตั้งป้ายบริเวณฟาร์มไก่ของ น.ส.ปารีณา เพื่อประกาศให้เป็นพื้นที่ที่ถูกตรวจยึดว่า ไม่ทราบ เห็นแต่ในหนังสือพิมพ์ เป็นเรื่องของเจ้าหน้าที่ป่าไม้ เป็นประเด็นเรื่องชอบหรือไม่ชอบ มีสิทธิหรือไม่มีสิทธิ ไม่เกี่ยวกับที่ น.ส.ปารีณา ทำหนังสือถึงประธาน ป.ป.ช. ขอแก้ไขบัญชีทรัพย์สินและหนี้สิน ที่ ป.ป.ช.จะดูในแง่การมาขอแก้บัญชีทรัพย์สินว่าทำได้หรือไม่ได้ มีเหตุอันควรเชื่อหรือไม่ว่าเข้าใจผิดคลาดเคลื่อนไปจริง หากเขาเห็นว่าไม่ได้เข้าใจผิดคลาดเคลื่อน เจตนาแก้ไขเพื่อเปลี่ยนหลักฐานเขาก็ไม่ให้แก้ รวมถึงจะต้องไปดูว่าเรื่องนี้ไปเกี่ยวพันในเรื่องทุจริตหรือไม่ เมื่อถามว่าหากมีความผิดจริงจะมีผลกระทบกับ น.ส.ปารีณาอย่างไร นายวิษณุกล่าวว่า เขาก็ยึดไป ซึ่งอาจจะนำไปสู่คดีอื่นของ น.ส.ปารีณา หรือผู้ที่เกี่ยวข้อง แต่จะมีผลต่อสถานะ ส.ส.ของ น.ส.ปารีณาหรือไม่ นายวิษณุกล่าวว่า ยังไม่ไปถึงขั้นนั้น ตนยังไม่กล้าบอก
เอ๋ ปารีณา ยอมคายที่ดินฟาร์มไก่ 682 ไร่ มอบอำนาจให้ตัวแทนส่งคืน ส.ป.ก. ธรรมนัส แจงเอา ผิดตามกฎหมายไม่ได้ เพราะส่งคืนที่ดินให้รัฐแล้วแจงไม่เหมือนกรณีของ แม่ธนาธร
ปารีณา,คืนที่ดิน,ที่ดินส.ป.ก.,ที่ดิน ส.ป.ก.,ปารีณา ไกรคุปต์,ฟาร์มไก่,ข่าวหน้า1